2008R0555 — SL — 18.07.2016 — 012.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

spremenjena z:





popravljena z:









▼B

UREDBA KOMISIJE (ES) št. 555/2008

z dne 27. junija 2008

o določitvi podrobnih pravil za izvajanje Uredbe Sveta (ES) št. 479/2008 o skupni ureditvi trga za vino glede podpornih programov, trgovine s tretjimi državami in obsega vinogradniških površin ter o izvajanju nadzora v vinskem sektorju







NASLOV I

UVODNE DOLOČBE

Člen 1

Področje uporabe in uporaba izrazov

1. V tej uredbi so določena izvedbena pravila za uporabo naslednjih določb Uredbe (ES) št. 479/2008:

▼M16 —————

▼B

(b) trgovine s tretjimi državami (naslov IV);

(c) obsega vinogradniških površin (naslov V);

▼M16 —————

▼B

(e) nadzorovanja v vinskem sektorju (člen 117) in

▼M16 —————

▼B

Ta uredba ne vpliva na uporabo:

(a) posebnih določb o razmerju med državami članicami pri preprečevanju goljufij v vinskem sektorju, če olajšajo uporabo te uredbe;

(b) predpisov o: (i) kazenskih postopkih ali medsebojni pravni pomoči med državami članicami v kazenskih zadevah; (ii) postopkih za izrek upravnih kazni.

2. Izrazi, uporabljeni v Uredbi (ES) št. 479/2008, imajo v tej uredbi enak pomen.

▼M16 —————

▼B







NASLOV II

PODPORNI PROGRAMI







POGLAVJE I

Postopek predložitve

▼M16 —————

▼B







POGLAVJE II

Upravičeni ukrepi

▼M16 —————

▼B







Oddelek 7

Odstranjevanje stranskih proizvodov

Člen 21

Določitev najnižjega odstotka alkohola

1. Ob upoštevanju točke 1 Priloge VI:D k Uredbi (ES) št. 479/2008 države članice določijo volumenski odstotek alkohola, ki ga morajo vsebovati stranski proizvodi v primerjavi z alkoholom, ki ga vsebuje proizvedeno vino. Države članice lahko spremenijo najnižji odstotek alkohola na podlagi nepristranskih in nediskriminacijskih meril.

2. Če ustrezni odstotek, ki ga določijo države članice na podlagi prvega odstavka, ni dosežen, potem morajo zavezanci dobaviti ustrezno količino vina iz lastne proizvodnje, da se tako doseže ustrezni odstotek.

3. Za določitev volumenskega odstotka alkohola, ki ga vsebujejo stranski proizvodi v primerjavi z alkoholom, ki ga vsebuje proizvedeno vino, veljajo za različna vinorodna območja naslednji standardni volumenski deleži dejanskega alkohola:

(a) 8,0 % za območje A;

(b) 8,5 % za območje B;

(c) 9,0 % za območje C;

(d) 9,5 % za območje C II;

(e) 10,0 % za območje C III.

Člen 22

Odstranjevanje stranskih proizvodov

Proizvajalci morajo stranske proizvode vinarstva ali katere koli druge predelave grozdja umakniti pod nadzorom in ob upoštevanju naslednjih pogojev:

(a) stranski proizvodi se umaknejo takoj, najpozneje pa na koncu vinskega leta, v katerem so bili pridobljeni; države članice lahko določijo zgodnejši datum; umik se skupaj z oceno količin zapiše v evidence, ki se vodijo v skladu s členom 112(2) Uredbe (ES) št. 479/2008, ali pa ga potrdi pristojni organ;

(b) umik se izvede ob upoštevanju veljavne zakonodaje Skupnosti, zlasti v zvezi z okoljem.

Za umik zadevnih vinskih usedlin se šteje, da je bil izveden, ko so bile usedline denaturirane, da jih ne bi bilo več mogoče uporabiti za proizvodnjo vina, in ko je bila dostava denaturiranih usedlin tretjim strankam zapisana v evidencah, ki se vodijo v skladu s členom 112(2) Uredbe (ES) št. 479/2008. Države članice sprejmejo vse potrebne ukrepe, da zagotovijo preverjanje takih transakcij. Lahko imajo sistem predhodnega priznavanja zadevnih tretjih strank.

Države članice se lahko odločijo, da proizvajalcem, ki med zadevnim vinskim letom sami ali v lastnih prostorih ne proizvedejo več kot 25 hektolitrov vina ali mošta, ni treba umakniti lastnih stranskih proizvodov.

Člen 23

Odstranjevanje z destilacijo stranskih proizvodov

1. Proizvajalci lahko izpolnijo obveznost, da morajo deloma ali v celoti odstraniti stranske proizvode proizvodnje vina ali katere koli druge predelave grozdja, z oddajo stranskih proizvodov v destilacijo.

2. Države članice lahko na podlagi nepristranskih in nediskriminacijskih meril zahtevajo, naj postane oddaja dela ali vseh stranskih proizvodov proizvodnje vina ali katere koli druge predelave grozdja obvezna za nekatere ali vse njihove proizvajalce. Ta obveznost se lahko izpolni tudi z oddajo vina industriji za proizvodnjo kisa.

▼M16 —————

▼B







NASLOV III

TRGOVINA S TRETJIMI DRŽAVAMI







POGLAVJE I

Režimi vhodnih cen za grozdni sok in mošt

Člen 38

Opredelitev

„Pošiljka“ pomeni količino proizvoda, ki ga pošlje en pošiljatelj enemu prejemniku in se predloži na podlagi ene carinske deklaracije za sprostitev v prosti promet. Vsaka deklaracija lahko v skladu s členoma 23 in 24 Uredbe (EGS) št. 2913/92 ( 1 ) zajema samo blago istega porekla, ki spada pod eno oznako kombinirane nomenklature.

Člen 39

Preverjanje po pošiljkah

1. Za proizvode pod tarifnimi oznakami KN 2009 61 , 2009 69 in 2204 30 iz Priloge I, dela tri oddelka I Priloge 2 k skupni carinski tarifi, za katere veljajo režimi vhodnih cen, se dejanska carinska vrednost preveri s pregledom vsake pošiljke.

2. Vhodna cena iz Priloge 2 k Uredbi Sveta (EGS) št. 2658/87 ( 2 ) se za proizvode iz odstavka 1 določi na podlagi carinske vrednosti.







POGLAVJE II

Potrdila in analizni izvidi za vino, grozdni sok in mošt pri uvozu







Oddelek 1

Splošno

Člen 40

Zahtevani dokumenti

Potrdilo in analizni izvid iz člena 82(3)(a) oziroma (b) Uredbe (ES) št. 479/2008 sestavljata en dokument:

(a) „potrdilo“ pripravi organ tretje države, iz katere proizvodi izvirajo;

(b) „analizni izvid“ pripravi uradni laboratorij, ki ga prizna tretja država, iz katere proizvodi izvirajo.

Člen 41

Vsebina analiznega izvida

Analizni izvid vsebuje naslednje podatke:

(a) za vino in grozdni mošt med vrenjem: (i) skupni volumenski delež alkohola; (ii) volumenski delež dejanskega alkohola;

(b) za grozdni mošt in grozdni sok gostoto;

(c) za vino, grozdni mošt in grozdni sok: (i) skupni suhi ekstrakt; (ii) skupne kisline; (iii) vsebnost hlapnih kislin; (iv) vsebnost citronske kisline; (v) skupno vsebnost žveplovega dioksida. ▼M1 ————— ▼B

Člen 42

Izjeme

1. Potrdila ali analiznega izvida ni treba predložiti za proizvode, ki izvirajo iz tretjih držav in se iz njih uvažajo v označenih posodah, ki držijo največ pet litrov in so opremljene z zapiralom za enkratno uporabo, če skupna prepeljana količina ne glede na to, ali je sestavljena iz posameznih pošiljk ali ne, ne presega 100 litrov.

2. Če proizvodi ne izpolnjujejo pogojev iz odstavka 1, ni treba predložiti potrdila in analiznega izvida za:

(a) vino, grozni mošt in grozdni sok v osebni prtljagi potnikov v smislu člena 45 Uredbe Sveta (EGS) št. 918/83 ( 3 ) do največ 30 litrov na potnika;

(b) vino, ki ga pošlje ena fizična oseba drugi fizični osebi v smislu člena 29 Uredbe (EGS) št. 918/83 do največ 30 litrov na pošiljko;

(c) vino in grozdni sok, ki sta del osebne lastnine fizičnih oseb, ki prenesejo običajno prebivališče iz tretje države v Skupnost v smislu člena 2 Uredbe (EGS) št. 918/83;

(d) vino in grozdni sok za sejme, kot so opredeljeni v členu 95 Uredbe (EGS) št. 918/83, če so zadevni proizvodi polnjeni v označene posode, ki držijo največ dva litra in so opremljene s pokrovom za enkratno uporabo;

(e) količine vina, grozdnega mošta in grozdnega soka v drugih posodah, ki se uvažajo za znanstvene in tehnične poskuse, pri čemer znaša največja dovoljena količina 100 litrov;

(f) vino in grozdni sok, ki se uvozita v skladu z določbami Dunajske konvencije o diplomatskih odnosih z dne 18. aprila 1961, Dunajsko konvencijo o konzularnih odnosih z dne 24. aprila 1963 ali drugimi konzularnimi konvencijami ali v skladu z Newyorško konvencijo o posebnih misijah z dne 16. decembra 1969;

(g) vino in grozdni sok, ki se hranita v skladiščih na plovilih in zrakoplovih v mednarodnem prometu;

(h) vino in grozdni sok, ki izvirata iz Evropske skupnosti, kjer se tudi polnita, se nato izvozita v tretjo državo, vrneta na carinsko območje Skupnosti in sprostita v prosti promet.







Oddelek 2

Zahteve, ki jih je treba izpolniti, in podrobna pravila za sestavo in uporabo potrdila in analiznega izvida za uvoz vina, grozdnega soka in grozdnega mošta

Člen 43

Dokument V I 1

1. Potrdilo in analizni izvid za vsako pošiljko, namenjeno za uvoz v Skupnost, se izstavita na enem samem dokumentu V I 1.

Dokument iz prvega pododstavka se sestavi na obrazcu V I 1, ki ustreza vzorcu iz Priloge IX. Podpišeta ga uradnik uradnega organa in uradnik priznanega laboratorija iz člena 48.

2. Če zadevni proizvod ni namenjen za neposredno prehrano ljudi, ni treba izpolniti dela za analizni izvid na obrazcu V I 1.

▼M6

Če je vino polnjeno v označene posode, ki držijo največ 60 litrov in imajo zapirala za enkratno uporabo, in če vino izvira iz države iz dela A Priloge XII, ki je ponudila posebna jamstva, ki jih je sprejela Skupnost, je treba v oddelku za analizni izvid obrazca V I 1 izpolniti samo naslednje podatke:

▼B

(a) volumenski delež dejanskega alkohola;

(b) skupne kisline;

(c) skupno vsebnost žveplovega dioksida.

Člen 44

Opis dokumentov

1. Obrazci V I 1 vsebujejo tipkani ali z roko napisani izvirnik in hkrati narejeno kopijo v tem vrstnem redu.

2. Obrazec V I 2 je izvleček, sestavljen v skladu z vzorcem iz Priloge X, vsebuje pa podatke iz dokumenta V I 1 ali drugega izvlečka V I 2 in ima žig carinskega urada Skupnosti. Obrazci V I 2 vsebujejo izvirnik in dve kopiji v tem vrstnem redu.

3. Dokumenti V I 1 in izvlečki V I 2 so v skladu s tehničnimi pravili iz Priloge XI.

4. Proizvod spremljata izvirnik in kopija. Obrazca V I 1 in V I 2 je treba izpolniti na pisalnem stroju ali ročno ali z enakovrednimi tehničnimi pripomočki, ki jih prizna uradni organ. Z roko izpolnjene obrazce je treba izpolniti s črnilom in velikimi tiskanimi črkami. Brisanje ali popravljanje ni dovoljeno. Popravki se naredijo tako, da se prečrtajo nepravilni podatki, in kjer je ustrezno, dodajo potrebni podatki. Vsako tako spremembo mora odobriti njen avtor, žigosati pa odvisno od primera uradna agencija, laboratorij ali carinski organi.

5. Dokumenti V I 1 in izvlečki V I 2 morajo imeti serijsko številko, ki jo pri dokumentih V I 1 dodeli uradna agencija, katere uradnik podpiše potrdilo, pri izvlečkih V I 2 pa carinski urad, ki jih žigosa v skladu s členom 47(2) in (3).

6. Brez poseganja v odstavke 2, 3, 4 in 5 se lahko V I 1 in V I 2 izdata in uporabita prek računalniških sistemov v skladu s podrobnimi pravili, ki jih določijo pristojni organi držav članic. Vsebina V I 1 in V I 2 v elektronski obliki mora biti enaka kot na papirju.

Člen 45

Poenostavljeni postopek

▼M6

1. Dokumenti V I 1, ki jih sestavijo proizvajalci vina v tretjih državah iz dela B Priloge XII, ki so ponudile posebna jamstva, ki jih je sprejela Skupnost, se štejejo za potrdila ali analizne izvide, ki jih sestavijo agencije in laboratoriji, vključeni na seznam v skladu s členom 48, če so proizvajalci prejeli posamično odobritev pristojnih organov v zadevnih tretjih državah, ki jih slednje pregledujejo.

▼B

2. Odobreni pridelovalci iz odstavka 1 uporabljajo obrazce V I 1 tako, da navedejo v okencu 9 ime in naslov uradne agencije tretje države, ki jih je odobrila. Proizvajalci izpolnijo obrazec, pri čemer vnesejo tudi naslednje podatke:

▼M6

(a) v okence 1 svoje ime in naslov ter matično številko v tretjih državah iz dela B Priloge XII;

▼B

(b) v okence 10 najmanj podatke iz člena 43(2).

Proizvajalci se podpišejo na mestu, predvidenem v okencih 9 in 10, potem ko prečrtajo besede „ime in naziv uradnika“.

Žig ter ime in naslov laboratorija niso potrebni.

▼M9

Člen 45a

Elektronski dokument

1. Dokumenti V I 1, sestavljeni v skladu s členoma 43 in 45, se lahko nadomestijo z elektronskim dokumentom za uvoz vinskih proizvodov iz tretjih držav v Unijo, če imajo tretje države vzpostavljen sistem nadzora, ki ga je Unija sprejela kot enakovrednega tistemu, ki ga je za iste proizvode vzpostavila zakonodaja Unije.

Sistem nadzora v tretji državi je lahko sprejet za enakovrednega tistemu, ki ga je za iste proizvode vzpostavila zakonodaja Unije, če izpolnjuje vsaj naslednje pogoje:

(a) če ponuja zadostna jamstva glede narave, izvora in sledljivosti vinskih proizvodov, ki se proizvajajo ali tržijo na ozemlju zadevne tretje države;

(b) če zagotavlja dostop do podatkov, shranjenih v uporabljenem elektronskem sistemu, zlasti glede registracije in identifikacije subjektov, nadzornih organov in laboratorijev za analize;

(c) če zagotavlja možnost preverjanja podatkov iz točke (b) v okviru medsebojnega upravnega sodelovanja.

Tretje države s sistemom nadzora, ki ga je Unija v skladu z drugim pododstavkom sprejela kot enakovrednega, se vključijo na seznam v delu C Priloge XII.

2. Elektronski dokument iz odstavka 1 vsebuje vsaj informacije, ki so potrebne za sestavo dokumenta V I 1.

Elektronskemu dokumentu pristojni organi tretje države izvoza dodelijo enotno administrativno referenčno oznako ali pa se ta dodeli pod njihovim nadzorom. Ta oznaka se vključi v trgovinske dokumente, potrebne za uvoz na ozemlje Unije.

3. Dostop do elektronskega dokumenta ali do podatkov, potrebnih za njegovo pripravo, se odobri na zahtevo pristojnih organov namembne države članice.

Podatki iz prvega pododstavka se lahko zahtevajo v obliki papirnega dokumenta, v katerem se podatki predstavijo v obliki podatkovnih elementov, izraženih na isti način kot v elektronskem dokumentu.

▼B

Člen 46

Odstopanja

Uporaba člena 43(2) in člena 45 te uredbe se lahko odloži, če se ugotovi, da so bili proizvodi, za katere se uporabljajo ti ukrepi, ponarejeni tako, da lahko ogrozijo zdravje potrošnikov, ali pa so bili uporabljeni enološki postopki, ki niso v skladu s členom 82(2) Uredbe (ES) št. 479/2008.

Člen 47

Uporaba

1. Izvirnik in kopija dokumentov V I 1 ali izvlečkov V I 2 se izročita pristojnim organom države članice, v kateri se opravijo carinske formalnosti, potrebne za sprostitev pošiljke, na katero se nanašajo, v prosti promet po opravljenih carinskih formalnostih.

Organi po potrebi potrdijo hrbtno stran dokumenta V I 1 ali izvlečka V I 2. Zadevni osebi vrnejo izvirnik, kopijo pa hranijo najmanj pet let.

2. Če se pošiljka pošlje naprej v celoti pred vstopom v prosti promet, izroči novi pošiljatelj carinskim oblastem, ki nadzorujejo pošiljko, dokument V I 1 ali izvleček V I 2 za to pošiljko, in če je ustrezno, obrazec V I 2, ki se izpolni naknadno.

Organi preverijo, ali so podatki v dokumentu V I 1 v skladu s podatki z obrazca V I 2 in ali so podatki v izvlečku V I 2 v skladu s podatki z obrazca V I 2, ki se izpolnijo naknadno, in nato žigosajo tega zadnjega, ki je potem enakovreden izvlečku V I 2, in ustrezno potrdijo dokument ali predhodni izvleček. Izvleček in izvirnik dokumenta V I 1 ali predhodni izvleček V I 2 vrnejo novemu pošiljatelju, kopijo dokumenta ali predhodnega izvlečka pa hranijo najmanj pet let.

Obrazca V I 2 ni treba izpolniti, če se pošiljka znova izvozi v tretjo državo.

3. Če se pošiljka razdeli, preden se sprosti v prosti promet, zadevna oseba izroči izvirnik in kopijo dokumenta V I 1 ali izvlečka V I 2 za pošiljko, ki se razdeli, carinskim organom, ki nadzorujejo pošiljko, skupaj z obrazcem V I 2 in dvema kopijama, izpolnjenima naknadno za vsako novo pošiljko.

Organi preverijo, ali so podatki iz dokumenta V I 1 ali izvlečka V I 2 v skladu s podatki z obrazca V I 2, ki se izpolni naknadno za vsako novo pošiljko, in žigosajo tega zadnjega, ki je poslej enakovreden izvlečku V I 2, in ustrezno potrdijo hrbtno stran dokumenta V I 1 ali izvlečka V I 2, na podlagi katerega je bil obrazec izdan. Izvleček V I 2 vrnejo skupaj z dokumentom V I 1 ali izvlečkom V I 2, ki je bil predhodno izpolnjen, zadevni osebi, kopijo vsakega od teh dokumentov pa hranijo najmanj pet let.

Člen 48

Seznam pristojnih organov

1. Komisija sestavi in posodobi sezname, ki vsebujejo imena in naslove agencij in laboratorijev ter pridelovalcev vina, pooblaščenih za sestavo dokumenta V I 1, na podlagi obvestil pristojnih organov tretjih držav. Komisija objavi imena in naslove teh agencij in laboratorijev na internetu.

2. Obvestila pristojnih organov tretjih držav iz odstavka 1 vključujejo:

(a) imena in naslove uradnih agencij in laboratorijev, odobrenih ali imenovanih za pripravo dokumentov V I 1;

(b) imena, naslove in uradne matične številke proizvajalcev vina, pooblaščenih za pripravo dokumentov V I 1.

Seznami iz odstavka 1 vključujejo samo agencije in laboratorije iz točke (a) prvega pododstavka tega odstavka, ki so jih pooblastili pristojni organi zadevne tretje države, da na prošnjo Komisije in držav članic zagotovijo katero koli potrebno informacijo za oceno podatkov iz dokumenta.

3. Seznami se posodobijo, zlasti ob upoštevanju sprememb naslova in/ali imena agencij ali laboratorijev.

Člen 49

Posredni uvoz

Če se vino izvozi iz tretje države, na ozemlju katere je bilo proizvedeno (v nadaljnjem besedilu „država porekla“) v drugo tretjo državo (v nadaljnjem besedilu „država izvoza“), iz katere se potem izvozi v Skupnost, lahko pristojni organi države izvoza sestavijo dokument V I 1 za zadevno vino na podlagi dokumenta V I 1 ali enakovrednega dokumenta, ki ga sestavijo pristojni organi države porekla, brez dodatnih analiz vina, če:

(a) je bilo to vino že ustekleničeno in označeno v državi porekla ter je ostalo nespremenjeno;

(b) ali če se to vino izvozi neustekleničeno iz države porekla ter se ustekleniči in označi v državi izvoza brez dodatne predelave.

Pristojni organ države izvoza v dokumentu V I 1 potrdi, da gre za vino iz prvega odstavka in da izpolnjuje v njem navedene pogoje.

Izvirnik ali overjena kopija dokumenta V I 1 ali enakovrednega dokumenta države porekla se priloži dokumentu V I 1 države izvoza.

Za namene tega člena so države porekla samo tiste države, ki so na seznamu, objavljenem v skladu s členom 48(1), agencij in laboratorijev, ki so jih tretje države imenovale za izpolnjevanje dokumentov, ki morajo spremljati vsako pošiljko uvoženega vina.

Člen 50

Posebna pravila za nekatera vina

1. Pri likerskem vinu in vinu, alkoholiziranem za destilacijo, se dokumenti V I 1 štejejo za veljavne samo, če je uradna agencija iz člena 48 v okencu 14 zapisala naslednje:

„Alkohol, dodan temu vinu, izvira iz vinogradniških proizvodov.“

Vpis je treba dopolniti z naslednjimi podatki:

(a) polnim imenom in naslovom agencije izdajateljice;

(b) podpisom uradnika agencije;

(c) žigom agencije.

2. Dokument V I 1 se lahko uporabi kot potrdilo, da ima uvoženo vino geografsko označbo v skladu s Sporazumom o trgovinskih vidikih pravic intelektualne lastnine (TRIPS) Svetovne trgovinske organizacije ali z zakonodajo Skupnosti o geografskih označbah ali s sporazumom o priznavanju in zaščiti geografskih označb med Evropsko skupnostjo in tretjo državo, iz katere izvira vino.

V tem primeru se v okence 14 vpiše naslednje:

„Potrjuje se, da je bilo vino iz tega dokumenta proizvedeno v … vinorodnem okolišu in mu je bila dodeljena geografska označba iz okenca 6 v skladu z določbami države porekla.“

Vpis se dopolni s podatki iz drugega pododstavka odstavka 1.

Člen 51

Skladnost uvoženih vin

Če pristojni organi države članice sumijo, da proizvod s poreklom iz tretje države ni v skladu s členom 82(1) in (2) Uredbe (ES) št. 479/2008, o tem takoj obvestijo Komisijo.







POGLAVJE III

Posebne določbe o izvozu

Člen 52

Priglasitev uradnih organov

1. Države članice pošljejo Komisiji sezname uradnih ali uradno priznanih organov, predlaganih za izdajanje potrdil, ki dokazujejo, da zadevno vino izpolnjuje pogoje za dostop do koncesij iz sporazumov s tretjimi državami.

2. Komisija v imenu Skupnosti sodeluje z zadevno tretjo državo pri pripravi in izmenjavi seznama uradnih organov, pooblaščenih za izdelavo potrdil iz odstavka 1 in enakovrednega potrdila, ki ga izda zadevna tretja država.

3. Komisija objavi seznam iz odstavka 2 in ga redno posodablja.







POGLAVJE IV

Prehodne določbe

Člen 53

Skladnost V I 1 in V I 2

Dokumenta V I 1 in V I 2, ki sta bila v skladu z določbami, uporabljenimi, ko sta bila dana v promet, vendar nista več v skladu z navedenimi določbami od začetka uporabe te uredbe, se lahko še naprej uporabljata do 31. decembra 2008.

Člen 54

Sprostitev varščine

Na zahtevo zainteresiranih strani se varščina, ki je bila položena za izdajo uvoznih in izvoznih dovoljenj, sprosti 1. avgusta 2008, če veljavnost dovoljenj ni potekla pred tem datumom.







NASLOV IV

OBSEG VINOGRADNIŠKIH POVRŠIN







POGLAVJE I

Nazakonite zasaditve

Člen 55

Kazni pri neupoštevanju obveznosti izkrčitve

1. Kazni iz drugega pododstavka člena 85(3) in člena 86(4) Uredbe (ES) št. 479/2008 se določijo tako, da zagotavljajo ustrezno kazen za kršitelje zadevnih določb.

Brez poseganja v predhodne kazni, ki so jih naložile države članice, kjer je ustrezno, države članice določijo kazni iz člena 85(3) in drugega pododstavka člena 86(4) Uredbe (ES) št. 479/2008 po naslednjih načelih:

(a) osnovna finančna kazen, ki se naloži, znaša najmanj 12 000 EUR/ha;

(b) države članice lahko kazen zvišajo na podlagi komercialne vrednosti vin, proizvedenih v zadevnih vinogradih.

2. Države članice uvedejo kazen iz člena 85(3) Uredbe (ES) št. 479/2008:

(a) za nezakonite zasaditve ob začetku veljavnosti navedene uredbe prvič 1. januarja 2009;

(b) za nezakonite zasaditve po začetku veljavnosti navedene uredbe prvič na dan pojava teh nezakonitosti.

Kazen se zopet naloži vsakih 12 mesecev po teh datumih v skladu z merili iz odstavka 1 tega člena, dokler se ne izpolni obveznost izkrčitve.

3. Države članice uvedejo kazen iz drugega pododstavka člena 86(4) Uredbe (ES) št. 479/2008 prvič 1. julija za neizpolnitev obveznosti izkrčitve in nato vsakih 12 mesecev, dokler se ne izpolni obveznost, v skladu z merili iz odstavka 1 tega člena.

4. Kazni, zbrane v smislu tega člena, obdrži zadevna država članica.

Člen 56

Kazni pri neupoštevanju prepovedi dajanja v promet

1. Kazni iz člena 87(2) Uredbe (ES) št. 479/2008 se določijo tako, da pomenijo ustrezno kazen za kršitelje zadevnih določb.

2. Kazni iz odstavka 1 se izrečejo, če zadevni proizvajalec, ki ima več kot 0,1 hektarja vinogradniške površine, in glede na dani primer:

(a) ne predloži pogodbe o destilaciji do roka iz drugega pododstavka člena 57(1) ali če te pogodbe ne zajemajo celotne zadevne proizvodnje iz prijave pridelka ali prijave proizvodnje ali

(b) pristojnega organa ne obvesti o nameravani zeleni trgatvi do roka iz tretjega pododstavka člena 57(1) ali zelene trgatve ne opravi zadovoljivo.

3. Države članice uvedejo kazni iz 1. odstavka:

(a) če se ne predloži pogodba o destilaciji, en mesec po izteku roka iz drugega pododstavka člena 57(1),

(b) pri neupoštevanju pravil o zeleni trgatvi 1. septembra zadevnega koledarskega leta.

4. Kazni, zbrane v smislu tega člena, obdrži zadevna država članica.

Člen 57

Nedajanje v promet ali destilacija

1. V primeru iz člena 87(1) Uredbe (ES) št. 479/2008 se lahko grozdje ali proizvodi iz grozdja namenijo samo za eno od naslednjih možnosti:

(a) destilacijo izključno na stroške zadevnega proizvajalca;

(b) zeleno trgatev v skladu z opredelitvijo iz člena 12(1) Uredbe (ES) št. 479/2008 na stroške zadevnega proizvajalca;

(c) družinsko porabo; ta možnost je sprejemljiva samo, če vinogradniška površina proizvajalca ne presega 0,1 hektarja.

Pri destilaciji iz točke (a) prvega pododstavka:

— proizvajalci predložijo pogodbo o destilaciji iz člena 87(1) Uredbe (ES) št. 479/2008 do konca vinskega leta, v katerem so bili proizvodi proizvedeni;

— proizvodi, proizvedeni pred zakonsko ureditvijo vinograda v skladu s členom 86(1) Uredbe (ES) št. 479/2008, se obvezno destilirajo.

Pri zeleni trgatvi iz točke (b) prvega pododstavka proizvajalci vnaprej obvestijo pristojni organ o svoji nameri pred datumom, ki ga določijo države članice v skladu s členom 12(1)(b). Države članice nadzirajo zeleno trgatev v skladu s členom 12(1)(d) te uredbe.

2. Ne glede na odstavek 1 lahko države članice zaradi lažjega nadzora predvidijo, da morajo proizvajalci pristojni organ države članice pred datumom, ki ga določijo države članice v skladu s členom 12(1)(b), obvestiti, katero od možnosti iz točk od (a) do (c) prvega pododstavka odstavka 1 tega člena nameravajo izbrati.

Države članice lahko tudi omejijo izbor proizvajalcev na samo eno ali dve možnosti iz točk od (a) do (c) prvega pododstavka odstavka 1.

3. Če ima neki proizvajalec vinograde, iz katerih se proizvodi lahko tržijo, so pristojni organi odgovorni za zagotovitev, da se proizvodi iz nezakonitih zasaditev ne dodajo proizvodom iz drugih vinogradov, ki se tržijo.

▼M14

Člen 58

Obveščanje

1. Države članice Komisiji do 1. marca vsako leto sporočijo površine, za katere je bila plačana kazen, in znesek dejansko izrečene kazni na obrazcu iz razpredelnice 1 Priloge XIII. Komisijo obvestijo tudi o svoji zakonodaji v zvezi s temi kaznimi.

Te obveznosti se ne uporabljajo več za države članice, v katerih ni nezakonitih zasaditev, ki bi jih bilo treba izkrčiti.

2. Razen če je drugače navedeno v ustreznih razpredelnicah Priloge XIII k tej uredbi, se obvestila iz člena 85c(3) ter člena 188a(1) in (2) Uredbe (ES) št. 1234/2007 nanašajo na predhodno vinsko leto.

Letna obvestila se pošljejo na obrazcih iz razpredelnic 3 in 7 Priloge XIII k tej uredbi.

3. Države članice se lahko odločijo, da v obvestila iz odstavkov 1 in 2 vključijo podrobnosti o regijah ali ne.

▼B

Člen 59

Znižanja za države članice

Če države članice ne sporočijo katere od razpredelnic do ustreznega roka, razen razpredelnice 2 iz člena 58, na obrazcu, ki je določen v Prilogi XIII k tej uredbi in na katerem so podatki iz člena 85(4), člena 86(5) in člena 87(3) Uredbe (ES) št. 479/2008 ter je ustrezno izpolnjen, se jim pomoč za podporne ukrepe iz člena 7 Uredbe (ES) št. 479/2008 lahko zniža, kot je določeno v členu 89(a) Uredbe (ES) št. 479/2008. Komisija se lahko odloči, da glede na obseg neizpolnjene obveznosti za vsak mesec zamude zaseže znesek v višini enega odstotka dodeljenih sredstev za podporne ukrepe določeni državi članici, kar začne izvajati na začetku vinskega leta, ki sledi vinskemu letu, v katerem bi morala poslati obvestilo.







POGLAVJE II

Prehodna ureditev pravic do zasaditve

▼M16 —————

▼M14

Člen 61

Obveznosti obveščanja držav članic o pravicah do nove zasaditve

Države članice do 1. marca 2016 Komisiji sporočijo naslednje podatke za obdobje od 1. avgusta 2014 do 31. decembra 2015:

(a) skupno površino, za katero so bile dodeljene pravice do nove zasaditve na podlagi vsakega od odstavkov 1, 2 in 3 člena 60, in

(b) skupno površino, za katero so bile kumulativno dodeljene pravice do nove zasaditve na podlagi člena 85h Uredbe (ES) št. 1234/2007; če država članica uporabi odstopanje iz člena 60(6) te uredbe, sporoči namesto tega oceno zadevne skupne površine, ki temelji na rezultatih izvedenega spremljanja.

To obvestilo se pošlje na obrazcu iz razpredelnice 8 k Prilogi XIII k tej uredbi.

Države članice se lahko odločijo, da v obvestilo vključijo podrobnosti o regijah ali ne.

▼M16 —————

▼B

Člen 65

Rezerve pravic do zasaditve

▼M16 —————

▼M14

5. Države članice Komisiji na obrazcu iz razpredelnice 9 Priloge XIII do 1. marca 2016 sporočijo naslednje informacije za obdobje od 1. avgusta 2014 do 31. decembra 2015:

(a) pravice do zasaditve, dodeljene rezervam;

(b) pravice do zasaditve iz rezerv za plačilo ali brez njega.

▼M16 —————

▼M6 —————

▼B







POGLAVJE IV

Popis in merjenje zasajene površine

▼M14

Člen 74

Popis

Podatki, ki se sporočijo v popisu v skladu s členom 145(3) Uredbe (EU) št. 1308/2013 do 1. marca 2016, se nanašajo na 31. december 2015.

Popis vsebuje informacije iz razpredelnic 15 do 16 Priloge XIII k tej uredbi. Države članice se lahko odločijo, da v obvestilo vključijo podrobnosti o regijah ali ne.

▼M16 —————

▼B







NASLOV V

IZVAJANJE NADZORA V VINSKEM SEKTORJU







POGLAVJE I

Načela nadzora

▼M16 —————

▼B

Člen 83

Pooblastila nadzornih uradnikov

Vsaka država članica sprejme vse ustrezne ukrepe, da olajša delo uradnikov svojih pristojnih organov. Še zlasti zagotovi, da imajo ti uradniki, če je ustrezno, skupaj z uradniki drugih služb, ki jih za to pooblasti:

(a) dostop do vinogradov, naprav za pridelavo vina, skladiščenje in predelavo proizvodov iz grozdja in vina ter do prevoznih sredstev za prevoz teh proizvodov;

(b) dostop do poslovnih prostorov (ali skladišč) in prevoznih sredstev katerega koli gospodarstva z namenom prodaje, trženja ali prevoza proizvodov iz grozdja in vina ali proizvodov, ki so namenjeni za uporabo v vinskem sektorju;

(c) da lahko izdelajo popis proizvodov iz grozdja in vina in snovi ali proizvodov, ki se lahko uporabljajo za pripravo takih proizvodov;

(d) da lahko jemljejo vzorce proizvodov iz grozdja in vina, snovi ali proizvodov, ki se lahko uporabljajo za pripravo takih proizvodov, in proizvodov na zalogi za prodajo, trženje ali prevoz;

(e) da lahko pregledajo računovodske podatke in druge dokumente, ki se uporabljajo v nadzornih postopkih, in naredijo kopije ali izvlečke teh dokumentov;

(f) da lahko sprejmejo ustrezne začasne ukrepe glede priprave, skladiščenja, prevoza, opisa, predstavitve in trženja proizvodov iz grozdja in vina ali proizvodov za uporabo pri pripravi takega proizvoda, če obstaja utemeljen sum resne kršitve določb Skupnosti, zlasti pri goljufivem ravnanju ali ogrožanju zdravja.







POGLAVJE II

Medsebojna pomoč nadzornih organov

Člen 84

Pomoč na prošnjo

1. Če pristojni organ države članice izvaja nadzor na svojem ozemlju, lahko zaprosi za informacije pristojni organ katere koli druge države članice, ki bi bila lahko neposredno ali posredno prizadeta. Če se zaprosi za pomoč, se ta zagotovi pravočasno.

Če proizvod, ki je predmet nadzora iz prvega pododstavka, izvira iz tretje države in če je njegovo trženje lahko v posebnem interesu drugih držav članic, se obvesti Komisija.

Zaprošeni organ zagotovi organu prosilcu vse take informacije, ki mu lahko omogočijo izvajanje njegovih nalog.

2. Če organ prosilec predloži utemeljeno vlogo, zaprošeni organ opravi poseben nadzor ali pregled za dosego zastavljenega cilja ali sprejme potrebne ukrepe, da se zagotovi izvedba takega nadzora ali pregledov.

3. Zaprošeni organ ravna kot v svojem imenu.

4. Organ prosilec lahko v dogovoru z zaprošenim organom določi uradnike:

(a) da v prostorih upravnih organov države članice, v kateri ima zaprošeni organ sedež, priskrbijo informacije o uporabi predpisov v vinskem sektorju ali dejavnostih nadzora, vključno z izdelavo kopij prevoznih in drugih dokumentov ali izpiskov iz registrov, ali

(b) da so navzoči pri ukrepih, za katere se zaprosi v skladu z odstavkom 2, po pravočasnem obvestilu zaprošenega organa.

Kopije iz točke (a) prvega pododstavka se lahko naredijo samo s soglasjem zaprošenega organa.

5. Uradniki zaprošenega organa nenehno skrbijo za izvajanje nadzora.

6. Uradniki organa prosilca:

(a) predložijo pisno pooblastilo z navedbo svojih osebnih podatkov in uradnega položaja;

(b) razpolagajo brez poseganja v omejitve, ki jih naloži država članica zaprošenega organa svojim uradnikom pri izvajanju zadevnega nadzora: (i) s pravicami do dostopa iz točk (a) in (b) člena 83; (ii) s pravico do informacij o rezultatih pregledov, ki jih opravijo uradniki zaprošenega organa v skladu s točkama (c) in (e) člena 83;

(c) med pregledi ravnajo v skladu s poklicno prakso in pravili, za katere se od uradnikov države članice pričakuje, da jih bodo upoštevali, in so zavezani varovanju poklicne tajnosti.

7. Prošnje iz tega člena se predložijo zaprošenemu organu v zadevni državi članici prek organa za zvezo v tej državi članici. Enak postopek se uporabi za:

(a) odgovore na take prošnje;

(b) sporočila o uporabi odstavkov 2 in 4.

Ne glede na prvi pododstavek lahko države članice v interesu hitrejšega in učinkovitejšega sodelovanja dovolijo pristojnemu organu, da:

(a) naslovi prošnjo ali sporočilo neposredno na pristojni organ druge države članice;

(b) odgovori neposredno na prošnje ali sporočila, ki jih prejme od pristojnega organa druge države članice.

Člen 85

Pomoč brez predhodne prošnje

Pristojni organ države članice takoj obvesti prek organa za zvezo, pod katerega spada, organ za zvezo zadevne države članice, če utemeljeno dvomi ali opazi:

(a) da proizvod iz člena 1(1) Uredbe (ES) št. 479/2008 ni v skladu s predpisi za vinski sektor ali da sta njegova nabava ali trženje temeljila na goljufiji, in

(b) je ta kršitev posebnega pomena za eno ali več drugih držav članic in kot taka lahko privede do upravnih ukrepov ali kazenskega pregona.

Člen 86

Skupne določbe

1. Informacijam iz člena 84(1) in člena 85 se priložijo ali se te dopolnijo, takoj ko je mogoče, z ustreznimi dokumenti in drugimi dokazili ter navedbo katerih koli upravnih ukrepov ali sodnih postopkov, nanašajo pa se predvsem na:

(a) sestavo in organoleptične lastnosti zadevnega proizvoda;

(b) opis in predstavitev proizvoda;

(c) usklajenost ali neusklajenost s predpisi, določenimi za proizvodnjo in trženje proizvoda.

2. Organi za zvezo, ki sodelujejo pri zadevi, za katero se uvede postopek za zagotovitev pomoči, se med seboj takoj obvestijo o:

(a) poteku preiskav;

(b) vseh upravnih ali pravnih ukrepih, ki so bili sprejeti naknadno za zadevni postopek.

3. Potni stroški, nastali pri izvajanju člena 84(2) in (4), bremenijo:

(a) državo članico, ki je imenovala uradnika za ukrepe iz teh odstavkov, ali

(b) proračun Skupnosti na prošnjo organa za zvezo zadevne države članice, če je Komisija predhodno uradno priznala interes Skupnosti za zadevni nadzor.







POGLAVJE III

Banka podatkov za rezultate analiz

Člen 87

Namen banke podatkov

1. Banko podatkov za rezultate analiz proizvodov iz grozdja in vina vodi Skupno raziskovalno središče (SRS).

2. V banki podatkov so shranjeni podatki, pridobljeni pri izotopski analizi sestavin etanola in vode v proizvodih iz grozdja in vina v skladu z referenčnimi analiznimi postopki iz člena 31 Uredbe (ES) št. 479/2008.

3. Banka podatkov naj bi pripomogla k usklajeni razlagi rezultatov, pridobljenih v uradnih laboratorijih držav članic z uporabo referenčnih analiznih postopkov iz člena 31 Uredbe (ES) št. 479/2008.

Člen 88

Vzorci

1. Za vzpostavitev banke podatkov o rezultatih analiz države članice zagotovijo, da se vzorci svežega grozdja za analizo vzamejo, obdelajo in predelajo v vino v skladu z navodili iz Priloge XVI.

2. Vzorci svežega grozdja se vzamejo iz vinogradov na vinorodnem območju z jasno opredeljenimi tipom tal, lego, gojitveno obliko vinske trte, sorto, starostjo in tehnologijo pridelave.

3. Število vzorcev, ki se vsako leto vzamejo za banko podatkov, je določeno v Prilogi XVII. Pri izboru vzorcev je treba upoštevati geografski položaj vinogradov v državah članicah iz Priloge XVII. Vsako leto se vzame vsaj 25 % vzorcev z istih parcel kot v predhodnem letu.

4. Vzorce analizirajo laboratoriji, ki jih določijo države članice, po postopkih iz člena 31 Uredbe (ES) št. 479/2008. Pooblaščeni laboratoriji morajo izpolnjevati splošna merila za delovanje preizkuševalnih laboratorijev iz ISO/IEC 17025 in morajo zlasti sodelovati v sistemu preverjanja strokovne usposobljenosti za postopke izotopske analize. Dokaz o izpolnjevanju teh meril bo v pisni obliki predložen SRS zaradi nadzora kakovosti in preverjanja zanesljivosti predloženih podatkov.

5. Analizni izvid se sestavi v skladu s Prilogo XIX. Opisni list se sestavi za vsak vzorec v skladu z vprašalnikom iz Priloge XVIII.

6. Kopija analiznega izvida z rezultati in ovrednotenjem analiz se skupaj s kopijo opisnega lista pošlje SRS.

7. Države članice in SRS zagotavljajo, da:

(a) se podatki v banki podatkov za rezultate analiz shranijo;

(b) se vsak vzorec hrani najmanj tri leta od dneva odvzema za analizo;

(c) se banka podatkov uporablja samo za spremljanje izvajanja zakonodaje Skupnosti in nacionalne zakonodaje za vinski sektor ali za statistične ali znanstvene namene;

(d) se sprejmejo ukrepi za varstvo podatkov, zlasti proti nepooblaščenemu dostopu in motenju;

(f) se dajo datoteke brez nepotrebnega odlašanja ali stroškov na voljo tistim, na katere se nanašajo, da se lahko popravijo netočni podatki.

▼M8

Člen 89

Hrvaška bo vzorce vina pošiljala v analizo JRC do 30. junija 2015, dokler ne vzpostavi ustrezne opreme za izvajanje analize.

Hrvaška lahko določi pristojni organ, ki bo pooblaščen za dostopanje do informacij o vzorcih na njenem ozemlju.

▼B

Člen 90

Sporočanje rezultatov

1. Informacije iz banke podatkov se na prošnjo dajo na voljo laboratorijem, ki jih določijo države članice v ta namen.

2. SRS vsako leto sestavi in posodablja seznam laboratorijev držav članic, določenih za pripravo vzorcev in merjenje za banko podatkov.

3. V ustrezno utemeljenih primerih se lahko informacije iz odstavka 1, če so reprezentativne, dajo na prošnjo na voljo drugim uradnim organom v državah članicah.

4. Sporočanje informacij se nanaša samo na ustrezne podatke o analitičnih vrednostih, potrebne za ovrednotenje analize vzorca s primerljivimi lastnostmi in izvorom. Pri vsakem posredovanju informacij je treba opozoriti na minimalne zahteve za uporabo banke podatkov.

Člen 91

Skladnost s proizvajalci

Države članice zagotovijo, da se rezultati izotopskih analiz, ki jih vsebujejo njihove banke podatkov, pridobijo z analiziranjem vzorcev, vzetih in obdelanih v skladu s tem poglavjem.







POGLAVJE IV

Jemanje vzorcev za izvajanje nadzora

Člen 92

Prošnja za odvzem vzorcev

1. Na podlagi uporabe Poglavja II lahko uradniki pristojnega organa države članice zaprosijo pristojni organ druge države članice, naj vzame vzorce v skladu z ustreznimi predpisi te države članice.

2. Organ prosilec razpolaga z odvzetimi vzorci in med drugim določi laboratorij, v katerem se bodo vzorci analizirali.

3. Vzorci se vzamejo in obdelajo v skladu z navodili iz Priloge XX.

Člen 93

Stroški jemanja, pošiljanja in analize vzorcev

1. Stroške jemanja, obdelave in pošiljanja vzorcev ter izvajanja analiznih in organoleptičnih ocen nosi pristojni organ države članice, ki zaprosi za odvzem vzorca. Ti stroški se obračunajo po stopnjah, ki se uporabljajo v državi članici, na ozemlju katere se izvajajo ukrepi.

2. Stroške pošiljanja vzorcev v skladu s členom 89 nosi Skupnost.







POGLAVJE V

Splošne določbe

Člen 94

Dokazna moč

Na ugotovitve uradnikov pristojnega organa države članice pri uporabi tega poglavja se lahko sklicujejo pristojni organi drugih držav članic. V takih primerih nimajo te ugotovitve nič manjše vrednosti, ker ne izhajajo iz zadevne države članice.

Člen 95

Nadzorovane osebe

1. Fizične ali pravne osebe in skupine takih oseb, katerih strokovna dejavnost je lahko predmet nadzora iz te uredbe, ne smejo ovirati tega nadzora in ga morajo vselej olajšati.

2. Obdelovalci vinogradov, iz katerih uradniki pristojnega organa vzamejo vzorce grozdja:

(a) nikakor ne smejo ovirati takega jemanja vzorcev in

(b) tem uradnikom zagotovijo vse zahtevane informacije v skladu s to uredbo.

▼M4

Člen 95a

Usklajevanje nadzora in dostopa do informacij

Za nadzor prevozov, opravljenih s spremnimi dokumenti iz člena 24(1)(a)(i) Uredbe Komisije (ES) št. 436/2009 ( 4 ), države članice najpozneje 1. marca 2014 sprejmejo potrebne ukrepe, s katerimi bodo pristojnim organom, določenim na podlagi člena 82(1) te uredbe, omogočile dostop do informacij, shranjenih v računalniško podprtem sistemu iz člena 21 Direktive Sveta 2008/118/ES ( 5 ), o gibanju proizvodov iz grozdja in vina, ki se gibajo pod režimom, določenim v poglavju IV navedene direktive.

Za nadzor prevozov, opravljenih s spremnimi dokumenti iz člena 24(1)(a)(ii) in (iii) Uredbe Komisije (ES) št. 436/2009, države članice najpozneje 1. marca 2014 sprejmejo potrebne ukrepe, s katerimi bodo pristojnim organom, določenim na podlagi člena 82(1) te uredbe, omogočile dostop do informacij, shranjenih v informacijskih sistemih, vzpostavljenih za nadzor gibanja proizvodov iz grozdja in vina, ki niso proizvodi iz prvega odstavka tega člena.

Informacije, pridobljene v skladu s prvim in drugim odstavkom, se za namene te uredbe lahko uporabljajo samo za poseben nadzor, določen s predpisi v vinskem sektorju.

▼B







NASLOV VI

SPLOŠNE, PREHODNE IN KONČNE DOLOČBE

▼M16 —————

▼B

Člen 98

Nacionalne sankcije

Brez poseganja v katere koli sankcije iz Uredbe (ES) št. 479/2008 ali te uredbe države članice zagotovijo uporabo sankcij na nacionalni ravni za nepravilnostmi v zvezi z zahtevami iz Uredbe (ES) št. 479/2008 in te uredbe, ki so učinkovite, sorazmerne in odvračalne, da zagotavljajo ustrezno zaščito finančnih interesov Skupnosti.

Člen 99

Umetno ustvarjene razmere

Brez poseganja v katere koli posebne ukrepe iz Uredbe (ES) št. 479/2008 ali te uredbe se plačilo ne izvede upravičencem, za katere se ugotovi, da so umetno ustvarili razmere, potrebne za pridobitev takih plačil, da bi pridobili korist v nasprotju s cilji zadevnega ukrepa.

Člen 100

▼M10

Sporočila in obvestila

1. Sporočila in obvestila Komisiji iz te uredbe se pošljejo v skladu z Uredbo Komisije (ES) št. 792/2009 ( 6 ).

▼M10 —————

▼B

3. Brez poseganja v posebne določbe te uredbe države članice sprejmejo vse potrebne ukrepe, da zagotovijo, da lahko upoštevajo roke za sporočila iz te uredbe.

4. Če država članica ne predloži sporočila v skladu z Uredbo (ES) št. 479/2008 ali to uredbo ali če je sporočilo neustrezno glede na objektivna dejstva, ki jih ima Komisija na voljo, lahko Komisija odloži del mesečnih plačil ali vsa mesečna plačila iz člena 14 Uredbe (ES) št. 1290/2005 za vinski sektor do predložitve ustreznega sporočila.

5. Države članice hranijo podatke, evidentirane v skladu s to uredbo, najmanj deset vinskih let, ki sledijo letu, v katerem so bili podatki evidentirani.

6. Sporočila, ki se zahtevajo v skladu s to uredbo, ne posegajo v obveznosti držav članic iz Uredbe Sveta (EGS) št. 357/79 o statističnih raziskovanjih vinogradov ( 7 ).

Člen 101

Očitne napake

Vsako sporočilo, terjatev ali zahtevek, naslovljen na državo članico v skladu z Uredbo (ES) št. 479/2008 ali to uredbo, vključno z vlogo za pomoč, se lahko prilagodi kadar koli po predložitvi, če vsebuje očitne napake, ki jih prizna pristojni organ.

Člen 102

Višja sila in izjemne okoliščine

Če je treba v skladu z Uredbo (ES) št. 479/2008 ali to uredbo izreči sankcijo, se ta ne izreče v primeru višje sile ali izjemnih okoliščin v smislu člena 40(4) Uredbe (ES) št. 1782/2003.

Člen 103

Razveljavitev in sklicevanja

1. Uredbe (ES) št. 1227/2000, (ES) št. 1623/2000, (ES) št. 2729/2000 in (ES) št. 883/2001 se razveljavijo.

Vendar:

(a) se ustrezna pravila iz Uredbe (ES) št. 1227/2000 in Uredbe (ES) št. 1623/2000 uporabljajo še naprej, če so se ukrepi, upravičeni v skladu z Uredbo (ES) št. 1493/1999, začeli izvajati ali bili sprejeti pred 1. avgustom 2008;

▼M1

(b) se razpredelnica 9 Priloge k Uredbi (ES) št. 1227/2000 uporablja še naprej, če ni drugače določeno v izvedbeni uredbi o označevanju in predstavitvi vin, ki se sprejme na podlagi člena 63 Uredbe (ES) št. 479/2008;

▼B

(c) priloga I k Uredbi (ES) št. 1623/2000 ostane veljavna do 31. julija 2012.

2. Sklicevanja na razveljavljene uredbe v skladu z odstavkom 1 se štejejo za sklicevanja na to uredbo in se berejo v skladu s korelacijsko tabelo iz Priloge XXII.

Člen 104

Začetek veljavnosti

Ta uredba začne veljati tretji dan po objavi v Uradnem listu Evropske unije.

Uporablja se od 1. avgusta 2008.

Člen 2 in poglavje III naslova IV se uporabljata od 30. junija 2008.

Ta uredba je v celoti zavezujoča in se neposredno uporablja v vseh državah članicah.

▼M16 —————

▼B









PRILOGA IX

Dokument V I 1 v skladu s členom 43(1)

►(1) C1









PRILOGA X

Dokument V I 2 v skladu s členom 44(1)









PRILOGA XI

Tehnična pravila o obrazcih V I 1 in V 1 2 iz členov 43 in 44

A. Tiskanje obrazcev

1. Velikost obrazcev naj bo približno 210 × 297 mm.

2. Obrazce je treba natisniti v enem od uradnih jezikov Skupnosti; pri obrazcih V I 2 določijo jezik obrazca pristojni organi države članice, ki mora obrazec žigosati.

B. Izpolnjevanje obrazcev

Obrazce je treba izpolniti v jeziku, v katerem so natisnjeni.

Vsak obrazec mora biti označen s serijsko številko:

— za obrazce V I 1 jo dodeli uradni organ, ki podpiše „potrdilni“ del;

— za obrazce VI 2 jo dodeli carinski urad, ki jih žigosa.

1. Izvoznik: — polno ime in naslov v zadevni tretji državi.

2. Prejemnik: — polno ime in naslov v Skupnosti.

4. Prevozno sredstvo in podrobnosti o prevozu: — navedite le prevoz za dostavo do vstopnega kraja v ES: — navedite prevozno sredstvo (ladja, letalo, itd.); ime ladje itd.

6. (5 za V I 2) Opis proizvoda, ki se uvaža: — označba za prodajo (kot je navedena na etiketi, tj. ime proizvajalca in vinorodno območje, blagovna znamka itd.), — ime države porekla (npr. „Čile“), — ime geografske označbe, če vino izpolnjuje pogoje za tako označbo, — volumenski delež dejanskega alkohola, — barva proizvoda (navedite samo „rdeče“, „rosé“, „rožnato“ ali „belo“), — oznaka kombinirane nomenklature.

▼M9









PRILOGA XII

Seznam tretjih držav iz člena 43(2), člena 45 in člena 45a

DEL A : Seznam tretjih držav iz člena 43(2): — Avstralija — Čile

DEL B : Seznam tretjih držav iz člena 45: — Avstralija — Čile — Združene države Amerike

DEL C : Seznam tretjih držav iz člena 45a: — -;

▼B









PRILOGA XIII







Razpredelnica 1 Kazni, ki jih izrečejo države članice v skladu s členom 85(3), členom 86(4) in členom 87(2) Uredbe (ES) št. 479/2008 Regija Kazen, izrečena v določenem vinskem letu (1) na podlagi nacionalne zakonodaje (v skladu s členom 85(3) Uredbe (ES) št. 479/2008) uvedena v skladu s členom 85(3) Uredbe (ES) št. 479/2008 (kazen, ki se lahko izreče od 31.12.2008) v skladu s členom 86(4) Uredbe (ES) št. 479/2008 (kazen, ki se lahko izreče od 1.1.2010) v skladu s členom 87(2) Uredbe (ES) št. 479/2008 EUR zadevna površina (ha) EUR zadevna površina (ha) EUR zadevna površina (ha) EUR zadevna površina (ha) (1) (2) (3) (4) (5) (6) (7) (8) (9) 1 2 … Država članica skupaj (1) Za prvo sporočilo, ki se odda najpozneje do 1. marca 2009, se podatki nanašajo na obdobje med 1.8.2008 in 31.12.2008; za vsa naknadna sporočila pa na vinsko leto pred sporočilom.

Skrajni rok sporočila: 1. marec.

Sporočilo iz člena 58(1) te uredbe.

▼M6 —————

▼B







Razpredelnica 3 Letno sporočilo o površinah, zasajenih brez ustrezne pravice do zasaditve po 31. avgustu 1998 Regija Površina, zasajena brez ustrezne pravice do zasaditve po 31.8.1998 zaznana v določenem vinskem letu (1) (ha) izkrčena v določenem vinskem let (1) (ha) površina, za katero se izvaja destilacija (ha) količina destiliranega vina v določenem vinskem letu (1) (hl) površina, na kateri se izvaja zelena trgatev (ha) (1) (2) (3) (4) (5) (6) 1 2 3 … Država članica skupaj (1) Za prvo sporočilo, ki se odda najpozneje do 1. marca 2009, se podatki nanašajo na obdobje med 1.8.2008 in 31.12.2008; za vsa naknadna sporočila na vinsko leto pred sporočilom.

Skrajni rok sporočila: 1. marec.

Sporočilo iz člena 85(4) in člena 87(3) Uredbe (ES) št. 479/2008 ter člena 58(2) te uredbe.

▼M6 —————

▼B







Razpredelnica 7 Letno sporočilo o površinah, zasajenih brez ustrezne pravice do zasaditve pred 1. septembrom 1998 Regija Površina, zasajena brez ustrezne pravice do zasaditve pred 1.9.1998 do 31.12.2009 ni bila urejena s predpisi (ha) izkrčena v določenem vinskem letu (1) (Uredba (ES) št. 479/2008, čl. 86(4)) (ha) površina, za katero se izvaja destilacija (ha) količina destiliranega vina v določenem vinskem letu (1) (hl) površina, na kateri se izvaja zelena trgatev (ha) (1) (2) (3) (4) (5) (6) 1 2 3 … Država članica skupaj (1) Za prvo sporočilo, ki se odda najpozneje do 1. marca 2011, se podatki nanašajo na obdobje med 1.1.2010 in 31.7.2010; za vsa naknadna sporočila na vinsko leto pred sporočilom.

Skrajni rok sporočila: 1. marec, od leta 2011.

Sporočilo iz člena 86(5) in člena 87(3) Uredbe (ES) št. 479/2008 ter člena 58(2) te uredbe.







Razpredelnica 8 Površina, za katero so bile dodeljene pravice do nove zasaditve Regija Površina (ha) Obvezen odkup Komasacija Poskusi Nasadi matičnih trt za cepiče Družinska poraba Skupaj (1) (2) (3) (4) (5) (6) (7) 1 2 3 … Država članica skupaj

Skrajni rok sporočila: 1. marec, od leta 2009.

Sporočilo iz člena 61 te uredbe.







Razpredelnica 9 Prenos pravic do zasaditve v rezerve in iz rezerv Regija Pravice do zasaditve, dodeljene rezervi Pravice do zasaditve, dodeljene iz rezerve zadevna površina (ha) plačani znesek za pravice do zasaditve (EUR) zadevna površina (ha) plačani znesek za pravice do zasaditve (EUR) (1) (2) (3) (4) (5) 1 2 3 … Država članica skupaj

Skrajni rok sporočila: 1. marec, od leta 2009.

Sporočilo iz člena 65(5) te uredbe.

▼M6 —————

▼M14 —————

▼B

Skrajni rok sporočila: 1. marec, od leta 2009.

Sporočilo v skladu s členom 109 Uredbe (ES) št. 479/2008 in členom 74 te uredbe.







Razpredelnica 15 Popis pravic do zasaditve Površina (ha) vino z zaščiteno označbo porekla (1) vino z zaščiteno geografsko označbo (1) vmesni seštevek za vina z zaščiteno označbo porekla in geografsko označbo (1) vina brez označbe porekla/geografske označbe (1) Skupaj (1) (2) (3) (4) (5) (6) Površina, dejansko zasajena z vinsko trto Pravice do zasaditve, ki so bile dodeljene proizvajalcem in še niso bile uporabljene Pravice do vnovične zasaditve, ki jih imajo proizvajalci Veljavne pravice do zasaditve v rezervi Obseg vinogradniških površin skupaj (1) Za prvo sporočilo, ki se pošlje najpozneje do 1. marca 2009, se morajo postavke v teh stolpcih glasiti: kakovostna vina pdpo/namizna vina z geografsko označbo/vmesni seštevek kakovostnih vin pdpo in namiznih vin z geografsko označbo/namizna vina (brez geografske označbe). Države članice, ki trenutno še ne morejo razlikovati med vinogradniškimi površinami za proizvodnjo namiznih vin z geografsko označbo in namiznih vin brez geografske označbe, lahko v svojem prvem sporočilu pošljejo eno razpredelnico za vsa namizna vina za vinsko leto 2007/2008, posodobljeno razpredelnico z ločenima razpredelnicama za te dve kategoriji namiznih vin pa pošljejo najpozneje do 31. decembra 2009.

Skrajni rok sporočila: 1. marec, od leta 2009.

Sporočilo v skladu s členom 109 Uredbe (ES) št. 479/2008 in členom 74 te uredbe.







Razpredelnica 16 Popis osnovnih sort grozdja za pridelavo vina Sorta Dejansko zasajena površina (ha) Delež (%) (1) (2) (3) 1 2 3 … Drugo Skupaj

Skrajni rok sporočila: 1. marec, od leta 2009.

Sporočilo v skladu s členom 109 Uredbe (ES) št. 479/2008 in členom 74 te uredbe.

▼M6 —————

▼B









PRILOGA XVI

Navodila za jemanje vzorcev svežega grozdja in njihovo predelavo v vino za analizo z izotopskimi postopki iz člena 88(1)

I. JEMANJE VZORCEV GROZDJA

A. Vsak vzorec mora zajemati vsaj 10 kg zrelega grozdja iste sorte. Jemlje se v obstoječem stanju. Vzorci se morajo vzeti med trgatvijo na zadevni parceli. Pobrano grozdje mora biti reprezentativno za celotno parcelo. Vzorci svežega grozdja ali v obliki grozdnega mošta se lahko do nadaljnje uporabe hranijo v zamrznjenem stanju. Le v primeru, ko je predvideno merjenje kisika-18 v vodi mošta, se lahko ločeno odvzame alikvot mošta in se ga shrani po stiskanju celotnega vzorca grozdja.

B. Ko se vzamejo vzorci, je treba sestaviti opisni list. Ta list morata sestavljati prvi del, ki se nanaša na jemanje vzorcev grozdja, in drugi del, ki se nanaša na vinifikacijo. Hrani se skupaj z vzorcem, ki ga mora spremljati pri vseh transportih. Treba ga je posodabljati z vpisom vseh obdelav vzorca. Opisni list v zvezi z jemanjem vzorcev je treba sestaviti v skladu z delom I vprašalnika iz Priloge XVII.

II. VINIFIKACIJA

A. Vinifikacijo mora opraviti pristojni organ ali oddelek, ki ga pooblasti ta organ, po možnosti v razmerah, primerljivih z običajnimi razmerami na območju proizvodnje, za katero je vzorec reprezentativen. Vinifikacija se mora končati s celotno pretvorbo sladkorja v alkohol, tj. z manj kot 2 g/l ostanka sladkorja. Vendar so v nekaterih primerih, na primer za zagotovitev boljše reprezentativnosti, dovoljene večje količine ostanka sladkorja. Kakor hitro se vino očisti in stabilizira s SO2, ga je treba napolniti v 75-centilitrske steklenice in jih označiti.

B. Opisni list za vinifikacijo je treba sestaviti v skladu z delom II vprašalnika iz Priloge XVIII.









PRILOGA XVII

Število vzorcev, ki jih morajo vsako leto vzeti države članice za banko podatkov za rezultate analiz v skladu s členom 88(3)

— 30 vzorcev v Bolgariji

— 20 vzorcev v Češki republiki

— 200 vzorcev v Nemčiji

— 50 vzorcev v Grčiji

— 200 vzorcev v Španiji

— 400 vzorcev v Franciji

▼M7

— 30 vzorcev na Hrvaškem

▼B

— 400 vzorcev v Italiji

— 10 vzorcev na Cipru

— 4 vzorci v Luksemburgu

— 0 vzorcev na Madžarskem

— 4 vzorci na Malti

— 50 vzorcev v Avstriji

— 50 vzorcev na Portugalskem

— 70 vzorcev v Romuniji

— 20 vzorcev v Sloveniji

— 15 vzorcev na Slovaškem

— 4 vzorci v Združenem kraljestvu.









PRILOGA XVIII

Vprašalnik o jemanju in vinifikaciji vzorcev grozdja, namenjenega za analizo z izotopskimi postopki v skladu s členom 88(5)

Uporabijo se analitične metode in podajanje rezultatov (enot) v skladu s členom 31 Uredbe (ES) št. 479/2008 (ali postopki, za katere laboratoriji, ki sodelujejo pri analizi, dokažejo, da so enakovredni).

DEL I

1. Splošne informacije

1.1. Številka vzorca:

1.2. Ime in funkcija uradnika ali pooblaščene osebe, ki je vzela vzorec:

1.3. Ime in naslov pristojnega organa, odgovornega za odvzem vzorca:

1.4. Ime in naslov pristojnega organa, odgovornega za vinifikacijo in pošiljanje vzorcev, če to ni organ iz 1.3:

2. Splošni opis vzorcev

2.1. Izvor (država, regija):

2.2. Leto trgatve:

2.3. Sorta vinske trte:

2.4. Barva grozdja:

3. Opis vinograda:

3.1. Ime in naslov osebe, ki obdeluje parcelo:

3.2. Lokacija parcele — vinorodni kraj: — kraj: — parcelni sklic: — zemljepisna širina in dolžina:

3.3. Tip tal (npr. apnenčasta, ilovnata, apnenčasto-ilovnata, peščena):

3.4. Lega (npr. pobočje, ravnina, izpostavljenost soncu):

3.5. Število vinskih trt na hektar:

3.6. Približna starost vinograda (manj kot 10 let, od 10 do 25 let, več kot 25 let):

3.7. Nadmorska višina:

3.8. Gojitvena oblika in rez:

3.9. Vrsta vina, v katero se grozdje po navadi predela (glej opredelitve iz Uredbe (ES) št. 479/2008, Priloga IV):

4. Pridelek in lastnosti mošta:

4.1. Ocenjeni donos na hektar za parcelo, na kateri je bila trgatev (kg/ha):

4.2. Zdravstveno stanje grozdja (npr. zdravo, gnilo), pri čemer se natančno opredeli, ali je bilo grozdje suho ali mokro, ko je bil vzet vzorec:

4.3. Datum odvzema vzorca:

5. Vremenske razmere pred trgatvijo

5.1. Padavine v desetih dneh pred trgatvijo: da/ne. Če da, dodatne informacije, če so na voljo:

6. Namakani vinogradi:

Če se pridelek namaka, datum zadnjega namakanja:

(Žig pristojnega organa, odgovornega za odvzem vzorca, ter ime, položaj in podpis uradnika, ki vzame vzorec):

DEL II

1. Mikrovinifikacija:

1.1. Teža vzorca grozdja v kg:

1.2. Postopek stiskanja:

1.3. Količina pridobljenega mošta:

1.4. Lastnosti mošta: — koncentracija sladkorja, izražena v g/l, določena z refraktometrijo: — skupne kisline, izražene v g/l vinske kisline (neobvezno):

1.5. Postopek obdelave mošta (npr. usedanje, centrifugiranje):

1.6. Dodajanje kvasovk (vrsta uporabljenih kvasovk). Navedite, ali je bilo vrenje spontano ali ne:

1.7. Temperatura med vrenjem:

1.8. Metoda za določitev konca vrenja:

1.9. Postopek nege vina (npr. pretakanje):

1.10. Dodatek žveplovega dioksida v mg/l:

1.11. Analiza pridobljenega vina — delež dejanskega alkohola v vol. %: — skupni suhi ekstrakt: — reducirajoči sladkorji, izraženi v g/l invertnega sladkorja:

2. Kronološka tabela vinifikacije vzorca:

Datum:

— odvzema vzorca (isti kot datum trgatve, del I – 4.3):

— stiskanja:

— začetka vrenja:

— konca vrenja:

— stekleničenja:

Datum sklenitve dela II:

(Žig pristojnega organa, ki je opravil vinifikacijo, in podpis pristojnega uradnika tega organa)









PRILOGA XIX

ANALIZNI IZVID

Vzorci vina ter proizvodov iz grozdja in vina, analizirani z izotopsko metodo iz člena 31 Uredbe (ES) št. 479/2008, ki se vnesejo v banko podatkov za izotope v SRS

I. SPLOŠNE INFORMACIJE

1. Država:

2. Številka vzorca:

3. Leto:

4. Sorta vinske trte:

5. Vrsta vina:

6. Regija/okoliš:

7. Ime, naslov, telefon, faks in e-naslov laboratorija, odgovornega za rezultate:

8. Vzorec za kontrolno analizo SRS: da/ne

II. METODE IN REZULTATI

1. Vino (se prenesejo iz Priloge XVIII):

1.1. Volumenski delež alkohola: vol. %

1.2. Suhi ekstrakt skupaj: g/l

1.3. Reducirajoči sladkorji: g/l

1.4. Skupna kislina, izražena kot vinska kislina: g/l

1.5. Žveplov dioksid skupaj: mg/l

2. Destilacija vina za SNIF-NMR:

2.1. Opis destilacijskega aparata:

2.2. Količina destiliranega vina/teža pridobljenega destilata:

3. Analiza destilata

3.1. Delež alkohola v destilatu % (m/m):

4. Rezultat izotopnih razmerij devterija z etanolom, merjenimi z NMR:

4.1. (D/H)I= ppm

4.2. (D/H)II= ppm

4.3. „R“=

5. Parametri NMR

Merjena frekvenca:

6. Rezultat izotopskega razmerja 18O/16O vina

δ 18O [‰] = ‰ V. SMOW — SLAP

7. Rezultat izotopskega razmerja 18O/16O mošta (če je ustrezno)

δ 18O [‰] = ‰ V. SMOW — SLAP

8. Rezultat izotopskega razmerja 13C/12C vinskega etanola

δ 13C [‰] = ‰ V-PDB.









PRILOGA XX

Jemanje vzorcev v okviru pomoči med nadzornimi organi v skladu s členom 92

1. Pri jemanju vzorcev vina, grozdnega mošta ali drugega tekočega proizvoda iz grozdja in vina v okviru pomoči med nadzornimi organi pristojni organ zagotovi, da: — so vzorci pri proizvodih, ki se polnijo v posode z največ 60 litri v eni seriji, reprezentativni za celotno serijo, — so vzorci pri proizvodih, ki se polnijo v posodah z nominalno prostornino več kot 60 litrov, reprezentativni za vsebino posode, iz katere so vzeti.

2. Vzorci se vzamejo s pretočitvijo zadevnega proizvoda v vsaj pet čistih posod z nominalno prostornino po najmanj 75 cl. Pri proizvodih iz prve alinee odstavka 1 se lahko vzorčenje opravi tudi z odvzemom vsaj petih posod z nominalno prostornino najmanj 75 cl iz pregledane serije. Če se analizirajo vzorci vinskega destilata z nuklearno magnetno resonanco devterija, se vzorci dajo v posode z nominalno prostornino 25 cl ali celo 5 cl, če se pošljejo iz enega uradnega laboratorija v drugega. Vzorci se vzamejo, zaprejo, če je ustrezno, in zapečatijo v prisotnosti predstavnika podjetja, v katerem se vzame vzorec, ali predstavnika prevoznika, če se vzorec vzame med prevozom. Če predstavnik ni prisoten, se to navede v poročilu iz odstavka 4. Vsak vzorec se opremi z inertnim zapiralom za enkratno uporabo.

3. Vsak vzorec se opremi z etiketo, ki je v skladu z delom A Priloge XXI. Če je posoda premajhna, da bi se nanjo lahko namestila predpisana etiketa, se posoda označi z neizbrisno številko, zahtevani podatki pa se navedejo na ločenem listu papirja. Predstavnika podjetja, v katerem se vzame vzorec, ali predstavnika prevoznika se zaprosi, naj podpiše etiketo, ali če je ustrezno, list papirja.

4. Uradnik pristojnega organa, pooblaščenega za vzorčenje, sestavi pisno poročilo, v katero zapiše pripombe, za katere meni, da so pomembne za oceno vzorcev. V poročilu po potrebi zapiše vse izjave predstavnika prevoznika ali predstavnika podjetja, v katerem je bil vzet vzorec, in tega predstavnika prosi, naj se podpiše. Navede količino proizvoda, od katere je bil vzet vzorec. Če se zavrnejo zgoraj navedeni podpisi in podpisi iz tretjega pododstavka odstavka 3, se to v poročilu navede.

5. Pri vsakem jemanju vzorcev ostane en vzorec kot kontrolni vzorec v podjetju, v katerem je bil vzorec vzet, drugi vzorec pa pri pristojnem organu, katerega uradnik je vzorec vzel. Trije vzorci se pošljejo uradnemu laboratoriju, ki bo opravil analizni ali organoleptični pregled. Tam se eden od vzorcev analizira. Drugi vzorec se hrani kot kontrolni vzorec. Kontrolni vzorci se hranijo najmanj tri leta po vzorčenju.

6. Pošiljke vzorcev se na zunanji embalaži opremijo z rdečo etiketo po vzorcu iz dela B Priloge XXI. Velikost etikete je 50 mm × 25 mm. Pri pošiljanju vzorcev odtisne pristojni organ države članice, iz katere se pošljejo vzorci, svoj žig delno na zunanjo embalažo paketa in delno na rdečo etiketo.









PRILOGA XXI

A. Etiketa, na kateri je opisan vzorec v skladu z odstavkom 3 Priloge XX

1. Zahtevane informacije: (a) ime, naslov, vključno z državo članico, telefon, faks in e-naslov pristojnega organa, ki je odredil vzorčenje; (b) serijska številka vzorca; (c) datum odvzema vzorca; (d) ime uradnika pristojnega organa, pooblaščenega za odvzem vzorca; (e) ime, naslov, telefon, faks, e-naslov podjetja, v katerem je bil vzorec vzet; (f) označitev posode, iz katere je bil vzorec vzet (npr. številka posode, številka serije steklenic itd.); (g) opis proizvoda, skupaj s proizvodnim območjem, letom trgatve, deležem dejanskega ali potencialnega alkohola in po možnosti sorto vinske trte; (h) besede: „Namenjeni kontrolni vzorec se lahko pregleda samo v laboratoriju, pooblaščenem za opravljanje kontrolnih analiz. Poškodovanje žiga je kaznivo.“

2. Opombe:

3. Najmanjša velikost: 100 mm × 100 mm.

B. Vzorec rdeče etikete iz odstavka 6 Priloge XX

EVROPSKE SKUPNOSTI

Proizvodi za analizno in organoleptično pregledovanje iz Uredbe (ES) št. 555/2008









PRILOGA XXII

Korelacijske tabele iz člena 103(2)







1. Uredba (ES) št. 1227/2000 Uredba (ES) št. 1227/2000 Ta uredba Člen 3 Člena 60 in 61 Člen 4(1) Člen 62 Člen 4, od (2) do (7) Člen 63 Člen 4(8) Člen 64 Člen 5(1) Člen 65(1) Člen 5(3) Člen 64 Člen 5(4) Člen 65(2) Člen 5(5) Člen 65(3) Člen 5(6) Člen 65(4) Člen 8(1) Člen 70(1)







2. Uredba (ES) št. 1623/2000 Uredba (ES) št. 1623/2000 Ta uredba Člen 12 Člen 32 Člen 13 Člen 33 člen 14a(1) Člen 34 Člen 46(2) Člen 21(3) Člen 50(2) Člen 22







3. Uredba (ES) št. 2729/2000 Uredba (ES) št. 2729/2000 Ta uredba Člen 2(3) Člen 76(d) Člen 2(4) Člen 76(e) Člen 3(1) Člen 82(1) Člen 3(2) Člen 82(2) Člen 4 Člen 83 Člen 5 Člen 81 Člen 7 Člen 84 Člen 8 Člen 85 Člen 9 Člen 86 Člen 10 Člen 87 Člen 11 Člen 88 Člen 12 Člen 89 Člen 13 Člen 90 Člen 14 Člen 91 Člen 15 Člen 92 Člen 16 Člen 93 Člen 17 Člen 94 Člen 19 Člen 95







4. Uredba (ES) št. 883/2001 Uredba (ES) št. 883/2001 Ta uredba Člen 14(1) Člen 39(1) Člen 20 Člen 40 Člen 21 Člen 41 Člen 22 Člen 42 Člen 24 Člen 43 Člen 25 Člen 44 Člen 26 Člen 45 Člen 27(1) Člen 46 Člen 28 Člen 47 Člen 29 Člen 48 Člen 30 Člen 49 Člen 31(2) Člen 51 Člen 32 Člen 50 Člen 34a Člen 52